«Iron Man» skadet foten - stopper filminnspilling
Robert Downey Jr. skadet foten under innspillingen av et stunt i den siste «Iron Man»-filmen. Det opplyser Marvel Studios. - Det vil være en kort forsinkelse i produksjonen mens han restitueres, skiver studioet i en pressemelding.Den 47 år gamle skuespilleren gjør sin fjerde film som actionhelten Iron Man. Filmen spilles inn i North Carolina i USA. «Iron Man 3» har etter planen premiere neste sommer, og Downey gjør igjen rollen som milliardær-playboy «Tony Stark». Gwyneth Paltrow er tilbake i rollen som hans sekretær og drømmedame, «Pepper Potts». Tidligere i sommer dukket Downey Jr. også opp som «Iron Man» i suksessfilmen «The Avengers».Downey Jr. sitt store gjennombrudd som skuespiller kom med tittelrollen i filmen «Chaplin» fra 1992, en rolle som han også ble nominert til Oscar for. I februar ble Downey Jr. pappa igjen. Sammen med 38 år gamle Susan Levin, som har tatt ektemannens etternavn, fikk han en sønn. De kunngjorde den forestående familieforøkelsen i august i fjor. Downey Jr. har en 18 år gammel sønn fra sitt første ekteskap.
Produksjonen på «Iron Man 3» er satt på vent etter at Robert Downey Jr. ble skadet under innspilling.